
Van Wikipedia 

Dit artikel is gesjreve (of begos) in't Mofers. Laes hie wie v'r mit de versjillende saorte Limburgs omgaon. 


't Zweeds ( svenska ) is 'n Noeardj-Germaanse of Scandinavische 
spraok mit zoeaget 9 miljoen spraekers. 't Is de ieeste spraok 
van Zwede (8,8 miljoen spraekers) en ein van de officieel 
spraok van Finlandj (300.000 spraekers). In de Finse autonoom 
provincie Aland is't zelfs de einige officieel spraok. 

't Zweeds is nej verwantj mit de anger twiee Scandinavische 
spraok van't vastelandj, Deens en Noors. 't Zweeds en't Noors, 
en in get minder maote't Deens, zeen ongerling redelik good 
verstaonber. Sommige waordj zeen anges, meh grammaticaal 
komme de spraok bao gans euverein. De spelling is wael 
versjillendj. Zoea liek de Noorse spelling miee op't Deens. 

De waordesjat van't Zweeds besteit bao gans oet Germaanse 
waordj. Waal zeen d'r get lieenwaordj oet't Letien, Frans en 
Nederduits (ouch 'n Germaanse spraok). Taengewuuerdig waere 
d'r vaol waordj oet't Ingels euvergenomme, den aangepas, den 
letterlik euvergezat (lieenvertaling). 

Kenmerkendj veur de oetspraok van't Zweeds is de melodie: 't 
is 'n toeantaal. d'r Zeen twiee versjillendje toeanaccente en dees 
kenne beteikenisongersjeidendj zeen. 't Waordj anden beteikentj 
zoea, aafhankelik van de intonatie, "de aenj" of "de geis". Wie 
de toeanaccente waere oetgespraoke is sterk aafhankelik van wo 
de spraeker vanaaf komp. In't zuje ongersjeid me de toeane 
mieer in de lingdje es in de toeanhuuegdje. Boetedet wuuertj e waordj allein mit e toeanaccent oetgespraoke 
wen't 'n belangrieke grammaticaal functie in de zin haet. 

De standerdtaal is't Riekszweeds ( rikssvenska ) en die is gebaseerdj op de dialectenrondj Stockholm en't 
Malardaal. Anger variante van't Zweeds zeen't Finlandj-Zweeds, 't Elfdaals en't Eslandj-Zweeds. 

Extern linke 

■ De Zweedse Wikipedia (https://sv.wikipedia.org/) 

■ Zweedse grammair (httpV/www.hum.uit.no/a/svenonius/lingua/flow/co/gram/rfgrsv/rfgrsv.html) 

■ Swedish 101 (http://www.101languages.net/swedish/) Learn Swedish online 



Kaart worop steit wo't Zweeds gekaldj 
wuuertj. 

